Ο **Παούλιους Γιανκούνας** (λιθουανικά: Paulius Jankūnas) (γενν. 29 Απριλίου 1984) είναι Λιθουανός πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουροντ/σέντερ. Έπαιξε κυρίως στη Ζάλγκιρις Κάουνας. Ήταν επίσης μέλος της Εθνικής Λιθουανίας. Επιλέχθηκε στη Δεύτερης Ομάδας της Ευρωλίγκα τη σεζόν 2017-18.

Επαγγελματική καριέρα
---------------------

### Ζάλγκιρις Κάουνας

 Ο Γιανκούνας με τη Ζάλγκιρις Κάουνας, το 2014.
Αφού έπαιξε στη 2η Κατηγορία Λιθουανίας με τη Ζάλγκιρις 2, κατά τη διάρκεια της σεζόν 2002–03, ο Γιανκούνας έκανε το ντεμπούτο του με τη Ζάλγκιρις Κάουνας, τη σεζόν 2003–04. Αρχικά ήταν υποψήφιος για πρόωρη είσοδο στο NBA Ντραφτ του 2005, προτού αποσύρει το όνομά του από τη διαδικασία.

Ο Γιανκούνας είχε μέσο όρο 13,8 πόντους και 8,0 ριμπάουντ ανά παιχνίδι, τη σεζόν 2008-09 της Ευρωλίγκα και σημείωσε 23 πόντους, σε μια νίκη ενάντια στην πολωνική Ασέκο Πρόκομ Σόποτ, στις 18 Δεκεμβρίου 2008. Ωστόσο, η Ζάλγκιρις Κάουνας ολοκλήρωσε τη σεζόν με ρεκόρ 2–8 και δεν προκρίθηκε στη φάση των 16 της διοργάνωσης. Ο Γιανκούνας ονομάστηκε Πολυτιμότερος Παίκτης της Βαλτικής Λίγκας της σεζόν 2008–09, έχοντας κατά μέσο όρο 15,4 πόντους και 7,7 ριμπάουντ ανά παιχνίδι.

### Χίμκι

Στις 14 Αυγούστου 2009, ο Γιανκούνας υπέγραψε διετές συμβόλαιο με τη ρωσική ΜΚ Χίμκι της Ευρωλίγκα. Ο Γιανκούνας έπαιξε μόνο μία σεζόν με την Χίμκι (2009–10) και αγωνίστηκε μαζί της σε τρία πρωταθλήματα εκείνη τη σεζόν (Ευρωλίγκα, VTB Λίγκα και Πρωτάθλημα Ρωσίας).

### Επιστροφή στη Ζάλγκιρις Κάουνας

Στις 24 Ιουλίου 2010, ανακοινώθηκε ότι ο Γιανκούνας επέστρεφε στη Ζάλγκιρις Κάουνας. Τον Μάιο του 2018, ονομάστηκε στη Δεύτερη Ομάδα της Ευρωλίγκα, της σεζόν 2017–18.

Κατά τη διάρκεια της θητείας του με τη Ζάλγκιρις Κάουνας, ο Γιανκούνας βοήθησε τον σύλλογο να κερδίσει δεκατρία Πρωταθλήματα Λιθουανίας (2004, 2005, 2007, 2008, 2011–2019) και επτά Κύπελλα Λιθουανίας, συν πέντε Κύπελλα Ομοσπονδίας Λιθουανίας (2006, 2017, 2011, 2012, 2015) και δύο Κύπελλα Βασιλιά Μιντάουγκας (2017, 2018). Με τη Ζάλγκιρις Κάουνας κέρδισε επίσης το Σούπερ Καπ Λιθουανίας το 2012 και τέσσερα πρωταθλήματα Βαλτικής Λίγκας (2005, 2008, 2011, 2012).

Στις 12 Αυγούστου 2021, ο Γιανκούνας υπέγραψε νέο συμβόλαιο με την ομάδα. Έπαιξε τον τελευταίο του αγώνα στην Ευρωλίγκα στις 3 Απριλίου 2022, σημειώνοντας 13 πόντους σε μια εντός έδρας νίκη επί του Ερυθρού Αστέρα στην παράταση. Στις 3 Ιουνίου 2022, ο Γιανκούνας αποσύρθηκε επίσημα από το επαγγελματικό μπάσκετ.

Εθνική ομάδα
------------

 Ο Γιανκούνας (δεξιά), ως μέλος της Εθνικής Λιθουανίας, σε μονομαχία με τον Αργεντινό Λουίς Σκόλα (αριστερά), το 2010.
### Εθνικές νέων

Ο Γιανκούνας ήταν μέλος των εθνικών ομάδων νέων της Λιθουανίας. Έπαιξε στο Ευρωπαϊκό Πρωτάθλημα Κ18 του 2002 και στο Παγκόσμιο Κύπελλο Κ19 του 2003, όπου οι Λιθουανοί κέρδισαν τα αργυρά μετάλλια. Ο Γιανκούνας κέρδισε επίσης το χάλκινο μετάλλιο στο Ευρωπαϊκό Πρωτάθλημα Κ20 του 2004, το οποίο ηγήθηκε στα ριμπάουντ (12,3 ριμπάουντ ανά αγώνα), εκτός από το ότι σημείωσε 12,5 πόντους ανά αγώνα.

Βοήθησε επίσης τη Λιθουανία να κερδίσει το χρυσό μετάλλιο στο Παγκόσμιο Κύπελλο Κ21 του 2005. Κατά τη διάρκεια της διοργάνωσης είχε κατά μέσο όρο 12,8 πόντους και 8,6 ριμπάουντ ανά παιχνίδι.

### Εθνική ανδρών

Ο Γιανκούνας ήταν μέλος της Εθνικής Λιθουανίας, για πρώτη φορά σε μεγάλη διοργάνωση της FIBA, στο Ευρωμπάσκετ του 2005, όπου η Λιθουανία τερμάτισε στην 5η θέση. Κατά τη διάρκεια αυτού της διοργάνωσης, είχε κατά μέσο όρο 8,2 πόντους και 4,0 ριμπάουντ ανά παιχνίδι. Βοήθησε επίσης τους Λιθουανούς να κερδίσουν το χάλκινο μετάλλιο στο Ευρωμπάσκετ του 2007 και στο Παγκόσμιο Πρωτάθλημα του 2010. Κέρδισε το αργυρό μετάλλιο με τη Λιθουανία στο Ευρωμπάσκετ του 2015.

Ο Γιανκούνας αγωνίστηκε επίσης με τη Λιθουανία στις ακόλουθες διοργανώσεις: στο Παγκόσμιο Πρωτάθλημα του 2006, στο Ευρωμπάσκετ του 2011, στο προολυμπιακό τουρνουά καλαθοσφαίρισης ανδρών 2012, στους Θερινούς Ολυμπιακούς Αγώνες του 2012, στο Παγκόσμιο Κύπελλο του 2014, στο Θερινούς Ολυμπιακούς Αγώνες του 2016 και στο Παγκόσμιο Κύπελλο του 2019.

Παραπομπές
----------

1. ↑  *Λιθουανικό Πρωτάθλημα Καλαθοσφαίρισης*. paulius-jankunas. Ανακτήθηκε στις 9  Οκτωβρίου 2017.
2. ↑  *RealGM*. 2682. Ανακτήθηκε στις 4  Απριλίου 2022.
3. ↑  «EuroLeague stars congratulate retiring Paulius Jankunas on his career».
4. ↑  «Paulius Jankūnas / Statistika / Žaidėjai». *basketnews.lt*.
5. ↑  «Euroleague Regular Season 2008-09 Standings».
6. ↑  «Paulius Jankunas – The regular season MVP of the SEB BBL Elite Division». Αρχειοθετήθηκε από το πρωτότυπο στις 2 Οκτωβρίου 2011.
7. ↑  «Basketball Club Khimki». *bckhimki.com*.
8. ↑  Zalgiris brings back Jankunas.
9. ↑  «2017-18 All-EuroLeague Second Team presented by 7DAYS». *euroleague.net*. 10 May 2018.. Ανακτήθηκε στις 19 May 2018.
10. ↑  «Jankunas officially extends contract with Zalgiris». *Sportando*. 12 Αυγούστου 2021. Ανακτήθηκε στις 12 Αυγούστου 2021.
11. ↑  «Jankunas went out with a 'fairy-tale' ending». Ευρωλίγκα. 3 Απριλίου 2022. Ανακτήθηκε στις 11 Απριλίου 2023.
12. ↑  «Rebounding king Jankunas retires». Ευρωλίγκα. 4 Ιουνίου 2022. Ανακτήθηκε στις 11 Απριλίου 2023.
13. ↑  «Euroleague.net interview: Paulius Jankunas, Zalgiris». *Welcome to EUROLEAGUE BASKETBALL*.
14. ↑  «Paulius Jankunas - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παούλιους Γιανκούνας** |

* Παούλιους Γιανκούνας στο euroleague.net
* Παούλιους Γιανκούνας στο fiba.com
* Παούλιους Γιανκούνας στο bbaltics.com
* Παούλιους Γιανκούνας στο besport.com
* Παούλιους Γιανκούνας στο eurobasket.com
* Παούλιους Γιανκούνας στο draftexpress.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Λιθουανία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6299154260834424480001

 |

 |